

 REPUBLIKA HRVATSKA

 VARAŽDINSKA ŽUPANIJA

 GRAD IVANEC

Upravni odjel za lokalnu samoupravu,

 imovinu i javnu nabavu

KLASA: 112-03/18-30/13

URBROJ: 2186/012-02/32-18-2

Ivanec, 28. lipnja 2018.

 Na temelju članka 19. stavak 1. i članka 29. stavak 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18), pročelnica Upravnog odjela za lokalnu samoupravu, imovinu i javnu nabavu Grada Ivanca raspisuje

**O G L A S**

**za prijam namještenika u službu na određeno vrijeme**

**u Upravni odjel za lokalnu samoupravu, imovinu i javnu nabavu**

**Grada Ivanca**

**- SPREMAČICA - 1 izvršitelj/ica na određeno vrijeme, radi zamjene odsutnog namještenika**

Posebni uvjeti:

* niža stručna sprema ili osnovna škola
* stupanj složenosti koji uključuje jednostavne i standardizirane pomoćno-tehničke poslove

Osim navedenih uvjeta, kandidati koji se prijavljuju na oglas moraju ispunjavati i opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08 i 61/11): punoljetnost / hrvatsko državljanstvo / zdravstvena sposobnost za obavljanje poslova radnog mjesta na koje se osoba prima.

Na oglas se mogu ravnopravno javiti osobe oba spola.

Služba se zasniva uz obvezni probni rad u trajanju od 2 (dva) mjeseca.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18).

Služba se zasniva na određeno vrijeme od 6 (šest) mjeseci, radi zamjene odsutnog namještenika, a najviše do 1 (jedne) godine dana.

Uz prijavu na oglas kandidati su dužni priložiti:

* životopis
* dokaz o hrvatskom državljanstvu (preslika domovnice ili važeće osobne iskaznice)
* dokaz o stručnoj spremi (preslika svjedodžbe)
* preslika uvjerenja nadležnog suda da se protiv kandidata prijave ne vodi kazneni postupak (ne starije od 6 mjeseci)
* vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18) - izjavu nije potrebno ovjeravati

Za kandidate prijavljene na oglas čije su prijave pravovremene i uredne, te koji ispunjavaju formalne uvjete, provest će se prethodna provjera znanja i sposobnosti bitnih za obavljanje poslova radnog mjesta za koje se primaju.

Urednom prijavom smatra se prijava koja sadrži sve podatke i priloge navedene u oglasu.

Ako kandidat ne pristupi prethodnoj provjeri znanja i sposobnosti, smatra se da je povukao prijavu na oglas.

Osoba koja ima pravo prednosti kod prijma u službu prema posebnom zakonu, dužna je u prijavi za oglas pozvati se na to pravo i ima prednost u odnosu na ostale kandidate po jednakim uvjetima.

Uz prijavu na oglas, podnositelj prijave koji se poziva na pravo prednosti, dužan je priložiti sve dokaze o ispunjavanju traženih uvjeta, kao i rješenje, odnosno potvrdu o priznatom statusu kojom se dokazuje postojanje prava prednosti na koje se poziva, dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka i sl.) i dokaz o nezaposlenosti (uvjerenje ili evidencijski list Hrvatskog zavoda za zapošljavanje).

Kandidat koji bude izabran, dužan je prije donošenja rješenja kojim se utvrđuje datum početka rada, dostaviti uvjerenje o zdravstvenoj sposobnosti.

Opis poslova radnog mjesta, podaci o plaći radnog mjesta koje se popunjava oglasom, način obavljanja prethodne provjere znanja i sposobnosti kandidata i izvori za pripremanje kandidata objavljeni su na službenoj web stranici Grada Ivanca ([www.ivanec.hr](http://www.ivanec.hr))

Na službenoj web stranici i oglasnoj ploči Grada Ivanca (prizemlje zgrade Gradske vijećnice, Ivanec, Trg hrvatskih ivanovaca 9b) objavit će se vrijeme i mjesto održavanja prethodne provjere znanja i sposobnosti kandidata, kao i lista kandidata koji ispunjavaju formalne uvjete iz oglasa i koji se pozivaju na prethodnu provjeru, najmanje 5 (pet) dana prije održavanja provjere.

Prijave s potrebnom dokumentacijom podnose se u roku od 8 (osam) dana od dana objave oglasa kod nadležne službe za zapošljavanje na adresu: Grad Ivanec, Trg hrvatskih ivanovaca 9b, 42240 Ivanec s naznakom „Za oglas za prijam u službu u Upravni odjel za lokalnu samoupravu, imovinu i javnu nabavu“.

Prijave se mogu dostaviti i u pisarnicu Grada Ivanca, Ivanec, Trg hrvatskih ivanovaca 9b.

Kandidatom prijavljenim na oglas smatra se osoba koja podnese pravovremenu i urednu prijavu, te koja ispunjava formalne uvjete iz oglasa.

O rezultatima oglasa kandidati će biti obaviješteni u roku od 60 dana od isteka roka za podnošenje prijava.

Upravni odjel za lokalnu samoupravu,

 imovinu i javnu nabavu